pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ขสมก. จัดเดินรถโดยสารสาย 4 - 18 (105 เดิม) เส้นทางสมุทรสาคร - พระราม 2 - สถานีรถไฟฟ้ากรุงธนบุรี
วันพุธที่ 19 ตุลาคม 2565
ขสมก. จัดเดินรถโดยสารสาย 4 - 18 (105 เดิม) เส้นทางสมุทรสาคร - พระราม 2 - สถานีรถไฟฟ้ากรุงธนบุรี
เริ่มให้บริการวันที่ 1 พฤศจิกายน 2565
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่องค์การขนส่งมวลชนกรุงเทพ (ขสมก.) ได้รับใบอนุญาตประกอบการขนส่งรถโดยสารประจําทางสาย 4 - 18 เส้นทางสมุทรสาคร - พระราม 2 - สถานีรถไฟฟ้ากรุงธนบุรี ซึ่งเป็นเส้นทางตามแผนปฏิรูประบบรถโดยสารประจําทางในเขตกรุงเทพมหานครและจังหวัดที่มีเส้นทางต่อเนื่อง โดยมีการขยายเส้นทางต่อจากเส้นทางเดินรถสาย 105 เส้นทางคลองสาน - ตลาดมหาชัยเมืองใหม่ จากเดิมสิ้นสุดเส้นทางที่ตลาดมหาชัยเมืองใหม่ ไปสิ้นสุดเส้นทางที่สนามกีฬากลางจังหวัดสมุทรสาคร เพื่ออํานวยความสะดวกในการเดินทางให้กับประชาชน โดย ขสมก. ได้จัดรถโดยสารวิ่งในเส้นทาง สาย 4 - 18 จํานวน 39 คัน แบ่งเป็นรถโดยสารธรรมดา จํานวน 11 คัน (อัตราค่าโดยสาร 8 บาทตลอดสาย) และรถโดยสารปรับอากาศใช้เชื้อเพลิงก๊าซธรรมชาติ (NGV) จํานวน 28 คัน (อัตราค่าโดยสาร 15 20 และ 25 บาท ตามระยะทาง) ทั้งนี้ ขสมก. จะยุติการเดินรถโดยสาร สาย 105 โดยเปลี่ยนมาวิ่งในเส้นทางเดินรถสาย 4 - 18 แทน ตั้งแต่วันที่ 1 พฤศจิกายน 2565 เป็นต้นไป [❗] ซึ่งรถโดยสารสายดังกล่าว จะให้บริการตั้งแต่เวลา 05.00 - 22.00 น. ทั้งนี้ ผู้ใช้บริการสามารถชําระค่าโดยสาร ผ่านบัตรโดยสารอิเล็กทรอนิกส์ทุกประเภทของ ขสมก. บัตรสวัสดิการแห่งรัฐ สแกน QR Code ผ่านโมบายแบงก์กิ้ง และบัตรเดบิต - เครดิตที่มีสัญลักษณ์คอนแทคเลสของทุกธนาคาร โดยเส้นทางเดินรถสาย 4 - 18 มีรายละเอียดเส้นทางเริ่มต้นจากสมุทรสาคร (บริเวณสนามกีฬากลางจังหวัดสมุทรสาคร) ไปตามทางหลวงแผ่นดินหมายเลข 3242 แยกซ้ายไปตามถนนเศรษฐกิจ 1 ถนนพระราม 2 ถึงแยกพระราม 2 แยกซ้ายไปตามถนนสุขสวัสดิ์ ถนนสมเด็จพระเจ้าตากสิน ถึงอนุสาวรีย์สมเด็จพระเจ้าตากสินมหาราช แยกขวาไปตามถนนลาดหญ้า แยกขวาไปตามถนนเจริญนคร แยกขวาไปตามถนนกรุงธนบุรี ไปสุดเส้นทางที่สถานีรถไฟฟ้ากรุงธนบุรี
รัฐบาลไทย-ข่าวทำเนียบรัฐบาล-COVID-19 new cases on continual decline
วันจันทร์ที่ 10 ตุลาคม 2565
COVID-19 new cases on continual decline
COVID-19 new cases on continual decline
October 10, 2022, Deputy Government Spokesperson Traisuree Taisaranakul disclosed about the Department of Disease Control’s report on the COVID-19 situation for the period of October 2-8, 2022 that a total of 1,914 new confirmed cases, or an average of 416 cases per day, is reported, which is a decline from 4,435 cases (an average of 634 cases per day) recorded in the previous week (September 25- October 1, 2022). The week of October 2-8 saw the total deaths of 58 persons (an average of 8 persons per day), and 410 active case patients who have developed pneumonia (225 of whom were on ventilators). From January 1, 2022, cumulative number of cases are 2,461,612, while the death toll is 11,131. Cumulative number of vaccinations across the country, as of October 8, 2022, is 142,726,489 doses (1st shot: 57,014,752, 2nd shot: 53,499,963, and 3rd shot and more: 32,211,774 doses).
With regard to the report on newfound variants, BQ.1.1, and XBB in other countries, Department of Medical Sciences affirmed that there was no single case of the new COVID-19 variants found in Thailand, while the variant found mostly in Thailand is BA.5, which is in line with the global COVID-19 situation.
According to the Deputy Government Spokesperson, although the Government has downgraded COVID-19 to a “communicable disease under surveillance” from October 1 onward, Ministry of Public Health, through Department of Medical Sciences, has continued to closely monitor viral mutation, which has, so far, not been detected. Nevertheless, the Government would like to reiterate the importance of booster shots of the vaccine, especially for the 608 groups of people. From October 12, 2022 onward, the COVID-19 vaccine will also be given to the kids between 6 months and 4 years of age. Approx 400,000 children have registered in advance for the vaccine.
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลยินดีวอลเลย์บอลหญิงทีมชาติไทยได้ลำดับที่ 1 รายการแข่งขันวอลเลย์บอล อาเซียน กรังด์ปรีซ์ 2022 ครั้งที่ 2 ตอกย้ำความเข้มแข็งของทีมไทย
วันอาทิตย์ที่ 11 กันยายน 2565
โฆษกรัฐบาลเผย รัฐบาลยินดีวอลเลย์บอลหญิงทีมชาติไทยได้ลําดับที่ 1 รายการแข่งขันวอลเลย์บอล อาเซียน กรังด์ปรีซ์ 2022 ครั้งที่ 2 ตอกย้ําความเข้มแข็งของทีมไทย
โฆษกรัฐบาลเผย รัฐบาลยินดีวอลเลย์บอลหญิงทีมชาติไทยได้ลําดับที่ 1 รายการแข่งขันวอลเลย์บอล อาเซียน กรังด์ปรีซ์ 2022 ครั้งที่ 2 ตอกย้ําความเข้มแข็งของทีมไทย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลแสดงความยินดีและชื่นชมวอลเลย์บอลหญิงทีมชาติไทยที่ยังคงทําผลงานได้ยอดเยี่ยมอย่างต่อเนื่อง และล่าสุดสามารถคว้าลําดับที่ 1 จากรายการวอลเลย์บอล อาเซียน กรังด์ปรีซ์ 2022 ครั้งที่ 2 ซึ่งจัด ณ ยิมเนเซียมชาติชายฮอลล์ สนามกีฬาเฉลิมพระเกียรติ 80 พรรษา จังหวัดนครราชสีมา ระหว่างวันที่ 9-11 กันยายน 2565
ทั้งนี้ รายการวอลเลย์บอล อาเซียน กรังด์ปรีซ์ 2022 ครั้งที่ 2 ซึ่งมีทีมวอลเลย์บอลหญิงไทย ฟิลิปปินส์ อินโดนีเซีย และเวียดนาม เข้าร่วมการแข่งขัน ทีมสาวไทยแสดงผลงานได้อย่างยอดเยี่ยม คว้าชัยชนะได้ทุกการแข่งขัน โดยชนะฟิลิปปินส์ และอินโดนีเซีย 3 ต่อ 0 เซต และเกมสุดท้ายเจอกับเวียดนามเมื่อเวลา 18.00 น. ที่ผ่านมา ไทยก็สามารถเอาชนะไปได้ 3 ต่อ 0 เซต
“วอลเลย์บอลหญิงทีมชาติไทยสร้างรอยยิ้มและความภาคภูมิใจให้กับพี่น้องชาวไทยมาโดยตลอด โดยสามารถเอาชนะได้ตลอดการแข่งขัน แสดงให้เห็นว่าวอลเลย์บอลหญิงทีมชาติไทยยังคงมีศักยภาพและความสามารถที่โดดเด่นที่สุดในอาเซียน รัฐบาลขอชื่นชมและขอให้พี่น้องชาวไทยร่วมส่งแรงเชียร์สําหรับการแข่งขันรายการวอลเลย์บอลหญิงชิงแชมป์โลกที่จะเกิดขึ้นในปลายเดือนกันยายน 2565 ต่อไปด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-แรงงาน เฮ รมว.สุชาติ สั่งเทรนกุ๊กบนเรือ รับรายได้หลายหมื่นบาท
วันพุธที่ 31 สิงหาคม 2565
แรงงาน เฮ รมว.สุชาติ สั่งเทรนกุ๊กบนเรือ รับรายได้หลายหมื่นบาท
รมว.แรงงาน นายสุชาติ ชมกลิ่น เร่งเครื่องจัดอบรมกุ๊กบนเรือ ป้อนเรือเดินทะเล ส่งเสริมการจ้างงาน สร้างรายได้นับหมื่นบาทต่อเดือน ลดปัญหาขาดแคลนพ่อครัวช่วยผู้ประกอบการขนส่ง
รัฐบาลไทย-ข่าวทำเนียบรัฐบาล-รมต.อนุชา ชวน อปท. ทั่วประเทศ ร่วมโชว์ผลงาน ชิงรางวัลนวัตกรรม "ท้องถิ่นดิจิทัล"  กระตุ้นการปรับตัวเป็น "สมาร์ทท้องถิ่น" บริการประชาชนรวดเร็ว ทันใจ โปร่งใส ตรวจสอบได้
วันศุกร์ที่ 2 กันยายน 2565
รมต.อนุชา ชวน อปท. ทั่วประเทศ ร่วมโชว์ผลงาน ชิงรางวัลนวัตกรรม "ท้องถิ่นดิจิทัล"  กระตุ้นการปรับตัวเป็น "สมาร์ทท้องถิ่น" บริการประชาชนรวดเร็ว ทันใจ โปร่งใส ตรวจสอบได้
รมต.อนุชา ชวน อปท. ทั่วประเทศ ร่วมโชว์ผลงาน ชิงรางวัลนวัตกรรม "ท้องถิ่นดิจิทัล"  กระตุ้นการปรับตัวเป็น "สมาร์ทท้องถิ่น" บริการประชาชนรวดเร็ว ทันใจ โปร่งใส ตรวจสอบได้
วันนี้ (2 กันยายน 2565) เวลา 13.30 น. นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิดโครงการประกวดนวัตกรรม “ท้องถิ่นดิจิทัล” ประจําปี 2565 ภายใต้ "โครงการขับเคลื่อนการพัฒนาท้องถิ่นดิจิทัล" โดยมี ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล (องค์การมหาชน) นายวิฑูร เอี่ยมโอภาส ผู้อํานวยการสํานักงานคณะกรรมการการกระจายอํานาจให้แก่องค์กรปกครองส่วนท้องถิ่น และคณะผู้บริหารองค์กรปกครองส่วนท้องถิ่น เข้าร่วม สําหรับโครงการประกวดนวัตกรรม “ท้องถิ่นดิจิทัล” จัดขึ้นโดยสํานักงานพัฒนารัฐบาลดิจิทัล (องค์การมหาชน) หรือ DGA เพื่อค้นหาและคัดเลือกองค์กรปกครองส่วนท้องถิ่นที่มีผลงานโดดเด่นในการประยุกต์ใช้เทคโนโลยีดิจิทัล เพื่อเพิ่มประสิทธิภาพการบริหารจัดการท้องถิ่นให้มีความทันสมัย บริการประชาชนได้อย่างสะดวก รวดเร็ว โปร่งใส ตรวจสอบได้ และลดความเหลื่อมล้ําในการเข้าถึงบริการของประชาชนทุกพื้นที่ สําหรับการจัดโครงการครั้งนี้เป็นปีที่ 2 ซึ่งปีที่ผ่านมาได้รับความสนใจจากองค์กรปกครองส่วนท้องถิ่นเข้าร่วมประกวดกว่า 100 แห่ง แสดงให้เห็นถึงความมุ่งมั่น ตั้งใจขององค์กรปกครองส่วนท้องถิ่นที่ต้องการพัฒนาและปรับตัวสู่ยุคดิจิทัล ทั้งนี้ จะมีองค์กรปกครองส่วนท้องถิ่นเพียง 20 แห่งเท่านั้นที่จะได้รับรางวัล "ท้องถิ่นดิจิทัล" และได้รับคัดเลือกเพื่อไปสู่ "รางวัลรัฐบาลดิจิทัล" (DG Awards) ในหมวดรางวัลท้องถิ่นดิจิทัลต่อไป
รัฐมนตรีประจําสํานักนายกรัฐมนตรี กล่าวว่า รัฐบาลมีการส่งเสริมและสนับสนุนให้แต่ละหน่วยงานนําเทคโนโลยีดิจิทัลมาเป็นเครื่องมือสร้างสรรค์นวัตกรรมการให้บริการ อํานวยความสะดวกให้แก่ประชาชนและภาคส่วนต่าง ๆ โดยความร่วมมือของทุกภาคส่วน รวมถึงหน่วยงานที่มีความใกล้ชิดประชาชนในท้องถิ่นทั่วประเทศ เช่น เทศบาล อบจ. อบต. ให้สามารถใช้ประโยชน์จากเทคโนโลยีดิจิทัลเพื่ออํานวยความสะดวกให้ประชาชนเข้าถึงบริการของรัฐได้ง่ายขึ้น โครงการประกวดนวัตกรรม “ท้องถิ่นดิจิทัล” จึงถือเป็นกลไกหนึ่งในการช่วยผลักดันให้องค์กรปกครองส่วนท้องถิ่นมีความกระตือรือร้นที่จะปรับตัวสู่การเป็นภาครัฐยุคดิจิทัลเพื่อให้เกิดระบบการทํางานแบบใหม่ เชื่อมโยงข้อมูลการทํางานระหว่างหน่วยงานได้อย่างรวดเร็ว มั่นคงปลอดภัย มีประสิทธิภาพ เปิดเผยและโปร่งใส และสามารถตรวจสอบการดําเนินงานของหน่วยงานรัฐได้ โดยมุ่งประโยชน์ของประชาชนเป็นสําคัญ ซึ่งสอดคล้องกับ (ร่าง) แผนพัฒนารัฐบาลดิจิทัลของประเทศไทย พ.ศ. 2566 – 2570 โดยมีเป้าหมายสูงสุดเพื่อให้บริการภาครัฐสามารถตอบสนองประชาชน ลดความเหลื่อมล้ําในการเข้าถึงบริการ เพิ่มความสามารถและศักยภาพในการแข่งขันของภาคธุรกิจ โดยมีความโปร่งใส ประชาชนเชื่อถือและตรวจสอบได้ มุ่งสู่การเป็น "สมาร์ทท้องถิ่น" ที่มีประสิทธิภาพการทํางานยุคใหม่
โอกาสนี้ รัฐมนตรีประจําสํานักนายกรัฐมนตรี ได้เชิญชวนองค์กรปกครองส่วนท้องถิ่นร่วมส่งผลงานเข้าประกวด โดยสามารถสมัครได้ตั้งแต่วันที่ 2 กันยายน-5 ตุลาคม 2565 ติดตามรายละเอียดเพิ่มเติมได้ที่ dgti.dga.or.th/dgti-local หรือสอบถาม โทร. 026126060
.......................
รัฐบาลไทย-ข่าวทำเนียบรัฐบาล-ทิพานัน ชี้ คำวินิจฉัยศาลรัฐธรรมนูญถือเป็นเด็ดขาด ผูกพันทุกองค์กร ขอทุกฝ่ายพิทักษ์กระบวนการยุติธรรม  ย้อนฝ่ายค้านเหมือนรู้ข้อกฎหมาย  แต่ยื่นตีความเพื่อโหนกระแส
วันศุกร์ที่ 30 กันยายน 2565
ทิพานัน ชี้ คําวินิจฉัยศาลรัฐธรรมนูญถือเป็นเด็ดขาด ผูกพันทุกองค์กร ขอทุกฝ่ายพิทักษ์กระบวนการยุติธรรม  ย้อนฝ่ายค้านเหมือนรู้ข้อกฎหมาย  แต่ยื่นตีความเพื่อโหนกระแส
ทิพานัน ชี้ คําวินิจฉัยศาลรัฐธรรมนูญถือเป็นเด็ดขาด ผูกพันทุกองค์กร ขอทุกฝ่ายพิทักษ์กระบวนการยุติธรรม  ย้อนฝ่ายค้านเหมือนรู้ข้อกฎหมาย  แต่ยื่นตีความเพื่อโหนกระแสสร้างเงื่อนไขทางการเมือง วอนสังคมรู้เท่าทัน
วันที่ 30 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวว่า ในการวินิจฉัยของศาลรัฐธรรมนูญ เป็นไปตามคําร้องของฝ่ายค้านที่ขอให้ศาลรัฐธรรมนูญวินิจฉัยตามรัฐธรรมนูญว่า “ความเป็นรัฐมนตรีของนายกรัฐมนตรีของ พลเอก ประยุทธ์ จันทร์โอชา สิ้นสุดลงตามรัฐธรรมนูญ มาตรา 170 วรรค 2 ประกอบมาตรา 158 วรรค 4 หรือไม่” จึงนัดแถลงด้วยวาจา ปรึกษาหารือ ลงมติ และอ่านคําวินิจฉัยในวันนี้ โดยศาลรัฐธรรมนูญมีมติโดยเสียงข้างมาก (6 ต่อ 3) วินิจฉัยว่า ผู้ถูกร้องดํารงตําแหน่งนายกรัฐมนตรีตามความในมาตรา 264 ของรัฐธรรมนูญแห่งราชอาณาจักรไทย พุทธศักราช 2560 นับแต่วันที่ 6 เม.ย. 2560 ถึงวันที่ 24 ส.ค. 2565 ผู้ถูกร้องดํารงตําแหน่งนายกรัฐมนตรียังไม่ครบกําหนดเวลาตามมาตรา 158 วรรค 4 ความเป็นรัฐมนตรีของนายกรัฐมนตรีผู้ถูกร้องไม่สิ้นสุดลงตามมาตรา 170 วรรค 2 ประกอบมาตรา 158 วรรค 4”
น.ส.ทิพานัน กล่าวว่า ซึ่งการวินิจฉัยคําร้องดังกล่าว เป็นประเด็นปัญหาข้อกฎหมาย โดยมีคําวินิจฉัยว่า ความมุ่งหมายตามรัฐธรรมนูญปี 2560 บทเฉพาะกาล มาตรา 264 เป็นไปตามหลักทั่วไปใช้บังคับกฎหมาย กฎหมายย่อมมีผลบังคับใช้ตั้งแต่วันประกาศใช้ เมื่อรัฐธรรมนูญปี 2560 มีผลใช้บังคับเมื่อ 6 เม.ย. 2560 ย่อมมีความหมายว่า ทุกบทบัญญัติของรัฐธรรมนูญมีผลใช้บังคับเป็นการทั่วไป กรณีตามมาตรา 158 วรรค 4 เรื่องระยะเวลา 8 ปี จึงต้องเริ่มนับทันที นับแต่รัฐธรรมนูญนี้มีผลใช้บังคับ
“สําหรับแถลงการณ์ของพรรคร่วมฝ่ายค้านที่มองว่าคําวินิจฉัยของศาลรัฐธรรมนูญนั้น ตีความขัดหรือแย้งกับรัฐธรรมนูญ พร้อมกับเรียกร้องให้พล.อ.ประยุทธ์ลาออกจากตําแหน่งนายกฯ นั้น ฝ่ายค้านต้องระมัดระวังการเคลื่อนไหวที่แสดงออกถึงการไม่ยอมรับอํานาจตุลาการ เหมือนเอาอคติเป็นที่ตั้ง ทั้งที่ศาลรัฐธรรมนูญก็วินิจฉัยไปตามข้อกฎหมายตามที่ฝ่ายค้านยื่นร้องตีความทุกประการ” น.ส.ทิพานัน กล่าว
“น่าสังเกตว่าฝ่ายค้านอาจจะทราบถึงข้อกฎหมายดีอยู่แล้วว่า วาระการดํารงตําแหน่งของพล.อ.ประยุทธ์ ยังไม่ครบวาระตามรัฐธรรมนูญ 2560 เพียงแต่อาจยื่นคําร้องต่อศาลรัฐธรรมนูญเพื่อหวังสร้างเงื่อนไขทางการเมือง โหนกระแสคําวินิจฉัย และคําแถลงการณ์ยังส่อเจตนาให้เห็นว่าไม่ยอมรับกระบวนการยุติธรรม และหากเป็นเช่นนั้นก็ต้องขอให้สังคมรู้เท่าทันเล่ห์การเมืองตรงนี้ด้วย” น.ส.ทิพานัน กล่าว
น.ส.ทิพานัน กล่าวว่า ในเวลานี้พี่น้องประชาชนสามารถร่วมช่วยกันไม่สนับสนุนให้ฝ่ายใดทําลายกระบวนการยุติธรรม ทําลายบรรยากาศสําคัญในการเดินหน้าฟื้นฟูประเทศ และที่สําคัญประเทศไทยกําลังเป็นเจ้าภาพในการจัดประชุมเอเปค 2022 ในอีก 1 เดือนข้างหน้า ซึ่งจะเป็นโอกาสที่ยิ่งใหญ่ที่พี่น้องประชาชนชาวไทยจะได้ร่วมกันเป็นเจ้าภาพสร้างความร่วมมือในภูมิภาคเอเชียแปซิฟิก เป็นโอกาสทางด้านเศรษฐกิจอย่างมหาศาล ของคนไทยทุกคน
รัฐบาลไทย-ข่าวทำเนียบรัฐบาล-นายกรัฐมนตรีและคณะ ร่วมพิธีพระราชทานเพลิงศพในพระบรมราชานุเคราะห์ ณ จังหวัดหนองบัวลำภู
วันอังคารที่ 11 ตุลาคม 2565
นายกรัฐมนตรีและคณะ ร่วมพิธีพระราชทานเพลิงศพในพระบรมราชานุเคราะห์ ณ จังหวัดหนองบัวลําภู
นายกรัฐมนตรีและคณะ ร่วมพิธีพระราชทานเพลิงศพในพระบรมราชานุเคราะห์ ณ จังหวัดหนองบัวลําภู
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (11 ตุลาคม 2565) เวลา 15.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะรัฐมนตรี ประกอบด้วย นายจุรินทร์ ลักษณะวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายอิทธิพล คุณปลื้ม รัฐมนตรีว่าการกระทรวงวัฒนธรรม นางสาวตรีนุช เทียนทอง รัฐมนตรีว่าการกระทรวงศึกษาธิการ นายอนุชา นาคาศัย รัฐมนตรีประจําสํานักนายกรัฐมนตรี และพลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ร่วมพิธีพระราชทานเพลิงศพในพระบรมราชานุเคราะห์ ณ จังหวัดหนองบัวลําภู
เมื่อนายกรัฐมนตรีและคณะเดินทางถึงวัดราษฎร์สามัคคี ตําบลอุทัยสวรรค์ อําเภอนากลาง จังหวัดหนองบัวลําภู นายสุวิทย์ จันทร์หวร รองผู้ว่าราชการจังหวัดหนองบัวลําภู รักษาราชการแทนผู้ว่าราชการจังหวัดหนองบัวลําภู อ่านหมายรับสั่งพิธีพระราชทานเพลิงและอ่านสํานึกในพระมหากรุณาธิคุณ ตามลําดับ
นายกรัฐมนตรีและผู้ร่วมพิธียืนสงบนิ่งเป็นเวลา 1 นาที จากนั้นนายกรัฐมนตรีทอดผ้าไตรพระราชทาน จํานวน 5 ไตร พระสงฆ์สมณศักดิ์ 5 รูป พิจารณาผ้าไตรบังสุกุล
นายกรัฐมนตรีเป็นประธานประกอบพิธีพระราชทานเพลิงศพ วางดอกไม้จันทน์พระราชทานของพระบาทสมเด็จพระเจ้าอยู่หัว จากนั้น นายกรัฐมนตรีวางดอกไม้จันทน์
พันโท สมชาย กาญจนมณี รองเลขาธิการสํานักพระราชวัง วางดอกไม้จันทน์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระนางเจ้าฯ พระบรมราชินี และพระบรมวงศานุวงศ์ทุกพระองค์ พระพิธีธรรมสวดพระอภิธรรม
จากนั้น พระสงฆ์ ข้าราชการ แขกผู้มีเกียรติ ขึ้นวางดอกไม้จันทน์ ตามลําดับ เสร็จพิธีพระราชทานเพลิง
อนึ่ง นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมพิธีพระราชทานเพลิงศพ ณ วัดศรีอุทัย ตําบลอุทัยสวรรค์ อําเภอนากลาง จังหวัดหนองบัวลําภู และนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน และนายอนุชา นาคาศัย รัฐมนตรีประจําสํานักนายกรัฐมนตรี ร่วมพิธีพระราชทานเพลิงศพ ณ วัดเทพมงคลพิชัย ตําบลด่านช้าง อําเภอนากลาง จังหวัดหนองบัวลําภู
............................
รัฐบาลไทย-ข่าวทำเนียบรัฐบาล-สธ.เร่งรัดฉีดวัคซีนโควิด 19 ในกลุ่มเสี่ยง 608 และเด็กเล็ก ตั้งเป้าไม่น้อยกว่า 2 ล้านโดส ภายใน ธ.ค. 65
วันอังคารที่ 1 พฤศจิกายน 2565
สธ.เร่งรัดฉีดวัคซีนโควิด 19 ในกลุ่มเสี่ยง 608 และเด็กเล็ก ตั้งเป้าไม่น้อยกว่า 2 ล้านโดส ภายใน ธ.ค. 65
กรมควบคุมโรค ย้ํา วัคซีนโควิด 19 ยังจําเป็นต้องฉีดกระตุ้นต่อเนื่อง เพราะภูมิคุ้มกันจะลดลงตามระยะเวลา โดยเฉพาะกลุ่ม 608 และเด็กเล็ก 6 เดือน ถึง 4 ปี วัคซีนจะช่วยลดการป่วยอาการหนักและเสียชีวิตได้ ตั้งเป้าเร่งรัดการฉีดทุกกลุ่มให้ได้ไม่น้อยกว่า 2 ล้านโดส
กรมควบคุมโรค ย้ํา วัคซีนโควิด 19 ยังจําเป็นต้องฉีดกระตุ้นต่อเนื่อง เพราะภูมิคุ้มกันจะลดลงตามระยะเวลา โดยเฉพาะกลุ่ม 608 และเด็กเล็ก 6 เดือน ถึง 4 ปี วัคซีนจะช่วยลดการป่วยอาการหนักและเสียชีวิตได้ ตั้งเป้าเร่งรัดการฉีดทุกกลุ่มให้ได้ไม่น้อยกว่า 2 ล้านโดส ภายในสิ้นปีนี้
นายแพทย์ธเรศ กรัษนัยรวิวงค์ รักษาราชการแทนอธิบดีกรมควบคุมโรค กล่าวว่า ปัจจุบันสถานการณ์โควิด 19มีแนวโน้มดีขึ้น ผู้ติดเชื้อรายใหม่ ผู้ป่วยอาการหนักใส่ท่อช่วยหายใจ รวมถึงผู้เสียชีวิต ค่อยๆ ลดลง ขณะที่ประชาชนส่วนใหญ่มีภูมิต้านทานเกิดขึ้นจากการฉีดวัคซีนและบางส่วนติดเชื้อตามธรรมชาติ โดยข้อมูลวันที่ 28 ตุลาคม 2565 มีการฉีดวัคซีนไปแล้ว 143.6 ล้านโดส มีผู้ที่ฉีดครบ 2 เข็ม 53.9 ล้านราย คิดเป็น 77.5 % และฉีดเข็มที่ 3 ขึ้นไป 32.3 ล้านราย คิดเป็น 46.5% อย่างไรก็ตาม ประชาชน โดยเฉพาะกลุ่ม 608 ที่ได้รับวัคซีนเข็มสุดท้ายเกิน 3-4 เดือนแล้ว จําเป็นต้องมาฉีดเข็มกระตุ้น เพราะเมื่อฉีดวัคซีนไประยะหนึ่งภูมิคุ้มกันจะลดลงตามธรรมชาติการฉีดเข็มกระตุ้นจะช่วยเพิ่มภูมิต้านทานซึ่งเป็นปัจจัยสําคัญที่ลดการป่วยอาการหนักและเสียชีวิตได้ รวมถึงยังจะทําให้เกิดภูมิคุ้มกันหมู่ด้วย โดยสามารถเข้ารับวัคซีนเข็มกระตุ้นได้ที่สถานพยาบาลใกล้บ้าน
สําหรับกลุ่มเด็กเล็กอายุ 6 เดือน ถึง 4 ปี ที่เพิ่งเริ่มมีการฉีดวัคซีนโควิด 19 ถือเป็นอีกหนึ่งกลุ่มเป้าหมายสําคัญที่ต้องเร่งรัดการฉีด เนื่องจากมีโอกาสติดเชื้อสูงจากคนในครอบครัวที่ออกไปทํากิจกรรมนอกบ้าน โดยช่วงที่มีการระบาดของโอมิครอนที่ผ่านมา เด็กเล็กมีการอัตราการป่วยตายสูงกว่าเด็กโตถึง 3 เท่า และในช่วงปลายปีนี้ต่อเนื่องถึงต้นปีหน้า คาดการณ์ว่าอาจจะมีการระบาดในต่างประเทศเพิ่มขึ้น เนื่องจากเป็นฤดูหนาวซึ่งเป็นช่วงเวลาที่มักเกิดการระบาดของโรคติดเชื้อทางเดินหายใจ ประกอบกับขณะนี้ประเทศไทยได้เปิดรับนักท่องเที่ยวตามปกติแล้วดังนั้นจึงขอให้พ่อแม่ผู้ปกครองเร่งนําบุตรหลานมารับวัคซีนโควิด 19 เพื่อลดความเสี่ยงจากการติดเชื้อและอาการหนักจนเสียชีวิต
ด้านนายแพทย์สุเทพ เพชรมาก หัวหน้าผู้ตรวจราขการกระทรวงสาธารณสุข กล่าวว่า ปลัดกระทรวงสาธารณสุขได้กําชับให้หน่วยงานสาธารณสุขทุกเขตสุขภาพเร่งสื่อสารทําความเข้าใจกับพ่อแม่ผู้ปกครองให้นําบุตรหลานมารับวัคซีน รวมทั้งเร่งรัดการฉีดวัคซีนเข็มกระตุ้นให้ทุกกลุ่มเป้าหมายโดยเร็ว โดยเฉพาะกลุ่มเสี่ยง 608ที่ฉีดเข็มกระตุ้นครอบคลุมเพียง 46.5% โดยเดินหน้าจัดกิจกรรม “สัปดาห์แห่งการฉีดวัคซีน” ร่วมกับหน่วยงานภาคีเครือข่ายเชิญชวน ค้นหา ติดตามคนที่ยังไม่ได้ฉีด รวมทั้งจัดการอํานวยความสะดวกแก่ผู้รับวัคซีนให้มากที่สุด เช่น บริการฉีดวัคซีนถึงบ้าน ในกลุ่มผู้ป่วยติดบ้าน ติดเตียง ซึ่งหลายจังหวัดเริ่มดําเนินการแล้ว พร้อมทั้งติดตามผลการดําเนินงานทุกสัปดาห์ โดยมีเป้าหมายฉีดวัคซีนไม่น้อยกว่า 2 ล้านโดส ภายในเดือนธันวาคม 2565
************************************** 1 พฤศจิกายน 2565
รัฐบาลไทย-ข่าวทำเนียบรัฐบาล-กระทรวงคมนาคม รับฟังความเห็นต่อข้อเสนออัตราค่าโดยสารรถแท็กซี่ของ TDRI และกรมการขนส่งทางบก โดยคำนึงถึงความเป็นธรรมและความเหมาะสม
วันพฤหัสบดีที่ 15 กันยายน 2565
กระทรวงคมนาคม รับฟังความเห็นต่อข้อเสนออัตราค่าโดยสารรถแท็กซี่ของ TDRI และกรมการขนส่งทางบก โดยคํานึงถึงความเป็นธรรมและความเหมาะสม
...
กระทรวงคมนาคม รับฟังความเห็นต่อข้อเสนออัตราค่าโดยสารรถแท็กซี่ของ TDRI และกรมการขนส่งทางบก โดยคํานึงถึงความเป็นธรรมและความเหมาะสมระหว่างข้อเรียกร้องของคณะกรรมการบริหารร่วม 4 สมาคมผู้ขับรถแท็กซี่และผลกระทบต่อประชาชนผู้ใช้บริการเป็นหลัก
นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม เปิดเผยว่า สืบเนื่องจากกรมการขนส่งทางบก (ขบ.) ได้มีการประชุมเพื่อรับฟังความเห็นเกี่ยวกับการปรับอัตราค่าโดยสารรถแท็กซี่จากประชาชนและหน่วยงานที่เกี่ยวข้อง ได้แก่ มูลนิธิคุ้มครองผู้บริโภค สํานักสภาองค์กรของผู้บริโภค สํานักงานคณะกรรมการคุ้มครองผู้บริโภค สํานักงานสภาพัฒนาการเศรษฐกิจและสังคมแห่งชาติ สํานักงานผู้ตรวจการแผ่นดิน สถาบันวิจัยเพื่อการพัฒนาประเทศไทย (TDRI) ผู้แทนภาคประชาชน และคณะกรรมการบริหารร่วม 4 สมาคมผู้ขับรถแท็กซี่ เมื่อวันที่ 18 สิงหาคม 2565 ซึ่งที่ประชุมเห็นด้วยกับการปรับขึ้นอัตรา ค่าโดยสารให้สอดคล้องกับการเปลี่ยนแปลงดัชนีราคาผู้บริโภค (Core CPI) และคํานึงถึงความเป็นธรรมกับผู้ใช้บริการ จากนั้น TDRI ร่วมกับ ขบ. กําหนดอัตราค่าโดยสารที่สอดคล้องกับข้อสรุปของการประชุม และนําเสนออัตราค่าโดยสารดังกล่าวในการประชุมเมื่อวันที่ 13 กันยายน 2565 เพื่อรับฟังความเห็นจากผู้ที่เกี่ยวข้องอีกครั้ง ทั้งนี้ อัตราค่าโดยสารที่คณะกรรมการบริหารร่วม 4 สมาคมเรียกร้องมาโดยตลอด และไม่สอดคล้องกับการเปลี่ยนแปลงดัชนีราคาผู้บริโภคในเขตกรุงเทพมหานครและปริมณฑล (Core CPI) ซึ่งอยู่ที่ประมาณร้อยละ 7 จากปี 2557 - 2565 จึงอาจส่งผลกระทบกับประชาชนมากเกินไป อีกทั้งยังเกินกว่าเพดานอัตราค่าโดยสารที่กฎหมายกําหนดไว้ อย่างไรก็ตามอัตราค่าโดยสารที่ TDRI และ ขบ. เสนอ ยังคงทําให้รถแท็กซี่เป็นบริการรถโดยสารสาธารณะทางเลือกของประชาชนในเขตเมือง และก่อให้เกิดความเป็นธรรมในตลาดการให้บริการรถแท็กซี่และรถยนต์รับจ้างผ่านแอปพลิเคชัน
รองอธิบดีกรมการขนส่งทางบก กล่าวเพิ่มเติมว่า ในการประชุมเมื่อวันที่ 13 กันยายน 2565คณะกรรมการบริหารร่วม 4 สมาคมได้เสนออัตราค่าโดยสารใหม่ ซึ่งยังคงสูงกว่าอัตราค่าโดยสารที่ TDRI และขบ. เสนอ อีกทั้งยังเกินกว่าที่กฎหมายกําหนด ขบ. จึงประชุมเพื่อรับฟังความคิดเห็นผู้ที่เกี่ยวข้องอีกครั้ง เพื่อให้เกิดความเหมาะสมและเป็นธรรมกับทุกฝ่าย ก่อนที่จะเสนอรัฐมนตรีว่าการกระทรวงคมนาคมเพื่อพิจารณาต่อไป ทั้งนี้ หากมีการปรับขึ้นอัตราค่าโดยสาร ผู้ขับรถแท็กซี่ต้องพัฒนาคุณภาพในการให้บริการประชาชน รวมถึงการไม่ปฏิเสธผู้โดยสาร โดย ขบ. จะนําระบบตัดแต้มรถโดยสารสาธารณะมาใช้ควบคุมและกํากับคุณภาพการให้บริการ เพื่อเพิ่มประสิทธิภาพของระบบรถแท็กซี่ต่อไป ทั้งนี้ ประชาชนและผู้ขับรถแท็กซี่ สามารถให้ความเห็นต่ออัตราค่าโดยสารที่ TDRI และ ขบ. เสนอได้ทาง google form บน Facebook ของ ขบ.
รัฐบาลไทย-ข่าวทำเนียบรัฐบาล-กรมเจ้าท่า ติดตามการกู้เรือมหานคร 2 จ.สมุทรปราการ ขึ้นมาเหนือน้ำได้แล้ว ก่อนเร่งสอบสวนการชดเชยความเสียหายต่อไป
วันพุธที่ 19 ตุลาคม 2565
กรมเจ้าท่า ติดตามการกู้เรือมหานคร 2 จ.สมุทรปราการ ขึ้นมาเหนือน้ําได้แล้ว ก่อนเร่งสอบสวนการชดเชยความเสียหายต่อไป
...
นายสรพงศ์ ไพฑูรย์พงษ์ รักษาการอธิบดีกรมเจ้าท่า มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย และสํานักงานเจ้าท่าภูมิภาคที่ 6 สาขาสมุทรปราการ ติดตามผลการดําเนินงานตามแผนฯการกู้เรือมหานคร 2 ที่จมลงบริเวณร่องน้ําเจ้าพระยา จังหวัดสมุทรปราการ
วันที่ 19 ตุลาคม 2565 รองอธิบดีกรมเจ้าท่า ด้านปลอดภัย มอบหมายให้ผู้อํานวยการสํานักงานเจ้าท่าภูมิภาคที่ 6 สาขาสมุทรปราการ ติดตามการดําเนินการกู้เรือมหานคร 2 โดยทางบริษัท เอเซด อันเดอร์ วอเตอร์ เวอค แอนด์ เอ็นจิเนียริ่ง จํากัด ได้ดําเนินการมาตั้งแต่วันที่ 12 ตุลาคม 2565 จนถึงวันที่ 19 ตุลาคม 2565 สามารถกู้ตัวเรือมหานคร 2 ขึ้นมาจากจุดที่เรือจมบริเวณทุ่นหมายเลข 10 ร่องน้ําเจ้าพระยาเป็นที่เรียบร้อยแล้ว โดยใช้วิธีการอัดลมเข้าถังอับเฉาบริเวณหัวเรือ ท้ายเรือ และใช้ทุ่นเชื่อมบริเวณที่เรือโดนชนกราบซ้ายและกราบขวาเพื่อพยุงให้ตัวเรือลอยตัวขึ้นมา สําหรับความเสียหายที่ตัวเรือมีรอยถูกชนขนาดใหญ่
ทั้งนี้ ได้ทําการลากตัวเรือออกจากบริเวณทุ่นหมายเลข 10 ร่องน้ําเจ้าพระยา เพื่อไม่ให้เป็นการกีดขวางทางเดินเรือ ก่อนนําไปเกยตื้นยังบริเวณใกล้เคียงทุ่นหมายเลข 17 วัดอโศการาม ซึ่งเป็นจุดปลอดภัย และขั้นตอนต่อไปจะเป็นการซ่อมแซมเรือมหานคร 2 บริเวณที่เกิดความเสียหาย เป็นการชั่วคราว ก่อนนําเรือไปขึ้นอู่ซ่อมทํา และดําเนินการสรุปผลการสอบสวนหาสาเหตุการเกิดอุบัติเหตุ การชดใช้ความเสียหาย พร้อมกันนี้ผู้ประกอบการเดินเรือต้องคํานึงถึงความปลอดภัย คอยตรวจเช็คอุปกรณ์ประจําเรือ เครื่องจักร เครื่องยนต์ของตัวเรือ เพื่อป้องกันการเกิดอุบัติเหตุที่อาจส่งผลต่อชีวิตและทรัพย์สินได้
รัฐบาลไทย-ข่าวทำเนียบรัฐบาล-"เอนก" นำทีมถก รมว.แรงงานและอาชีวศึกษาของกัมพูชา ยกระดับความร่วมมือพัฒนาทักษะวิชาชีพชั้นสูง พร้อมหนุนผลิตครูอาชีวศึกษาและการอาชีพ สร้างบุคลากรเชี่ยวชาญสูงป้อนตลาดแรงงานอาเซียน
วันจันทร์ที่ 5 กันยายน 2565
"เอนก" นําทีมถก รมว.แรงงานและอาชีวศึกษาของกัมพูชา ยกระดับความร่วมมือพัฒนาทักษะวิชาชีพชั้นสูง พร้อมหนุนผลิตครูอาชีวศึกษาและการอาชีพ สร้างบุคลากรเชี่ยวชาญสูงป้อนตลาดแรงงานอาเซียน
"เอนก" นําทีมถก รมว.แรงงานและอาชีวศึกษาของกัมพูชา ยกระดับความร่วมมือพัฒนาทักษะวิชาชีพชั้นสูง พร้อมหนุนผลิตครูอาชีวศึกษาและการอาชีพ สร้างบุคลากรเชี่ยวชาญสูงป้อนตลาดแรงงานอาเซียน
เมื่อวันที่ 8 ส.ค. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เปิดเผยระหว่างการไปราชการ ณ ราชอาณาจักรกัมพูชา ว่าได้เข้าหารือกับ ฯพณฯ อิท สัมเฮง รัฐมนตรีว่าการกระทรวงแรงงานและการฝึกอบรมวิชาชีพกัมพูชา โดยมีผู้บริหารระดับสูงของทั้งสองกระทรวง และอัครราชทูต สถานเอกอัครราชทูต ณ กรุงพนมเปญเข้าร่วม
รมว.อว. กล่าวว่า ตนได้รู้จักกับท่านรัฐมนตรีอิท สัมเฮง มาก่อนแล้ว ครั้งนี้จึงเป็นการเยี่ยมเยือนฉันท์มิตร และหารือรายละเอียดความร่วมมือ โดยเฉพาะประเด็นสําคัญคือพัฒนาบุคลากรเพื่อยกระดับทักษะฝีมือแรงงานให้มีความเชี่ยวชาญที่ตรงกับความต้องการของตลาดแรงงาน รองรับการเติบโตของภาคอุตสาหกรรมและบริการ โดยได้แจ้งว่า อว. ได้ปฏิรูประบบการอุดมศึกษาอย่างก้าวกระโดด เช่น โครงการพัฒนาทักษะกําลังคนของประเทศ หลักสูตรอบรมเฉพาะทางระยะสั้น หรือ Non-degree เพื่อให้สามารถทํางานได้ทันที และสอดคล้องกับการทํางานในยุคอุตสาหกรรม 4.0 โดย อว. ยินดีถ่ายทอดแนวปฏิบัติในการพัฒนาทักษะให้กับกัมพูชาในสาขาที่ต้องการ รวมทั้งสามารถให้ผู้เชี่ยวชาญของมหาวิทยาลัยไทยช่วยสร้างหลักสูตรฝึกอบรมสําหรับครูอาชีวศึกษา และให้นักศึกษากัมพูชาเข้าเรียนในประเทศไทย โดยเฉพาะในมหาวิทยาลัยที่มีความเข้มแข็งด้านการผลิตครูอาชีวศึกษา เช่น มหาวิทยาลัยเทคโนโลยีราชมงคล ทั้ง 9 แห่ง และมหาวิทยาลัยเทคโนโลยีพระจอมเกล้าฯ ทั้ง 3 แห่ง
ศ.ดร.นพ. สิริฤกษ์ ทรงศิวิไล ปลัดกระทรวง อว. กล่าวเพิ่มเติมว่า อว. พร้อมจะสนับสนุนการศึกษาทั้งระดับปริญญาตรี โท เอก ให้นักศึกษาชาวกัมพูชา มาศึกษาในสถาบันอุดมศึกษาไทย ซึ่งจะเป็นการร่วมกันสร้างบุคลากรของภูมิภาคที่มีความเชี่ยวชาญในระดับสูง ผ่านทุนการศึกษา รวมทั้งยินดีสนับสนุนการจัดอบรมระยะสั้นในหลักสูตรที่เป็นความต้องการของบุคลากรของกระทรวงแรงงานและการฝึกอบรมวิชาชีพกัมพูชา และร่วมผลักดันการสร้างกลไกในการขับเคลื่อนความร่วมมือระหว่างกันต่อไป
รัฐบาลไทย-ข่าวทำเนียบรัฐบาล-สำนักงานสลากฯ แจงการออกรางวัลของสำนักงานฯ งวดวันที่ 1 พฤศจิกายน 2565 เป็นไปด้วยความโปร่งใส และถูกต้องตามขั้นตอนทุกประการ
วันอังคารที่ 1 พฤศจิกายน 2565
สํานักงานสลากฯ แจงการออกรางวัลของสํานักงานฯ งวดวันที่ 1 พฤศจิกายน 2565 เป็นไปด้วยความโปร่งใส และถูกต้องตามขั้นตอนทุกประการ
การออกรางวัลของสํานักงานสลากกินแบ่งรัฐบาล ดําเนินการเป็นไปตามมาตรฐาน ISO 9001:2015 ที่มีความโปร่งใส ตรวจสอบได้ ทุกขั้นตอน ส่วนตัวเลขที่จะออกนั้น มีโอกาสเท่ากันทุกตัวเลข ไม่ว่าจะเป็นเลขที่เพิ่งออกไปในงวดที่ผ่านมา หรือเลขที่ซ้ํากันทั้งหกหลัก
วันนี้ (1 พฤศจิกายน 2565 ) เวลา 16.00 น. ที่สํานักงานสลากกินแบ่งรัฐบาล พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวต่อผู้สื่อข่าว ภายหลังการออกรางวัลสลากกินแบ่งรัฐบาลงวดวันที่ 1 พฤศจิกายน 2565 รางวัลที่ 1 เลขที่ออก 913106 ว่า การออกรางวัลของสํานักงานสลากกินแบ่งรัฐบาล ดําเนินการเป็นไปตามมาตรฐาน ISO 9001:2015 ที่มีความโปร่งใส ตรวจสอบได้ ทุกขั้นตอน ส่วนตัวเลขที่จะออกนั้น มีโอกาสเท่ากันทุกตัวเลข ไม่ว่าจะเป็นเลขที่เพิ่งออกไปในงวดที่ผ่านมา หรือเลขที่ซ้ํากันทั้งหกหลัก ดังนั้น จึงไม่มีใครทราบหมายเลขที่จะออกรางวัลล่วงหน้าได้ ทุกหมายเลขมีโอกาสออกได้หมด
ในส่วนของ นพ.จินดา โรจนเมธินทร์ ผู้อํานวยการโรงพยาบาลราชวิถี ประธานกรรมการออกรางวัลสลากกินแบ่งรัฐบาลงวดนี้ กล่าวว่า อุปกรณ์และขั้นตอนกระบวนการออกรางวัลสลาก สามารถตรวจสอบได้ทุกขั้นตอน ตั้งแต่การตรวจสอบอุปกรณ์ ที่ให้กรรมการทุกคนมีส่วนร่วมในการตรวจสอบ จึงขอให้ประชาชนมั่นใจและเชื่อมั่นว่าการออกรางวัลของสํานักงานสลากฯ เป็นไปด้วยความโปร่งใสทุกประการ
รัฐบาลไทย-ข่าวทำเนียบรัฐบาล-“ชัยวุฒิ” ลุยปราบเว็บพนันออนไลน์ 12 เดือน หวั่นกระทบเยาวชน สั่งปิดแล้ว 2,832 เว็บ
วันจันทร์ที่ 17 ตุลาคม 2565
“ชัยวุฒิ” ลุยปราบเว็บพนันออนไลน์ 12 เดือน หวั่นกระทบเยาวชน สั่งปิดแล้ว 2,832 เว็บ
“ชัยวุฒิ” ลุยปราบเว็บพนันออนไลน์ 12 เดือน หวั่นกระทบเยาวชน สั่งปิดแล้ว 2,832 เว็บ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวว่าจากที่พลเอกประวิตรวงษ์สุวรรณรองนายกรัฐมนตรีมีข้อสั่งการให้กระทรวงดิจิทัลเพื่อเศรษฐกิจและสังคมหรือดีอีเอสประสานหน่วยงานที่เกี่ยวข้องให้เร่งปราบปรามและปิดกั้นเว็บไซต์พนันออนไลน์ที่กําลังแพร่ระบาดเพื่อป้องกันผลกระทบที่จะเกิดขึ้นกับเยาวชนและประชาชนในสังคม
กระทรวงดิจิทัลฯได้มีการตั้งคณะทํางานปราบปรามอาชญากรรมทางออนไลน์ร่วมกับสํานักงานตํารวจแห่งชาติและหน่วยงานที่เกี่ยวข้องทําการรวบรวมพยานหลักฐานทําสํานวนส่งให้ศาลมีคําสั่งปิดกั้นเว็บไซต์พนันออนไลน์ต่างๆและขณะเดียวกันได้ประสานทางเจ้าหน้าที่ตํารวจเพื่อดําเนินคดีกับผู้ที่กระทําความผิดที่เกี่ยวข้องตามกฎหมายสําหรับผลการปิดกั้นตามคําสั่งศาลในระยะเวลา12เดือนที่ผ่านมาตั้งแต่ต.ค64ถึงก.ย. 65ได้ปิดกั้นไปแล้ว2,832 URLหรือเว็บไซต์เป็นการปิดกั้นเพิ่มขึ้น285% (หรือเพิ่มขึ้น2.8เท่าตัว)เทียบกับระยะเวลาเดียวกันของปีก่อนต.ค. 63ถึงก.ย. 64ที่ได้มีการปิดกั้น993เว็บไซต์
“รัฐบาลมีนโยบายให้เร่งดําเนินการปิดกั้นเว็บพนันอย่างต่อเนื่องเพราะเป็นแหล่งอบายมุขที่สร้างความเสียหายให้กับพี่น้องประชาชนและอาจเป็นแหล่งที่เก็บข้อมูลไว้ใช้สําหรับการกระทําความผิดด้านอื่นๆอีกเช่นแก๊งหลอกเอาข้อมูลบัญชีธนาคารแก๊งหลอกให้เงินกู้หรือแก๊งคอลเซนเตอร์จึงจําเป็นต้องมีมาตรการขั้นเด็ดขาด”ชัยวุฒิกล่าว
สําหรับประชาชนหรือผู้ที่มีข้อมูลเว็บพนันออนไลน์สามารถแจ้งกับกระทรวงดิจิทัลฯได้ที่1212หรือhttps://facebook.com/DESMonitorเพจอาสาจับตาออนไลน์
***************
รัฐบาลไทย-ข่าวทำเนียบรัฐบาล-ไทยยังเนื้อหอม! 7 เดือนแรกปี 65 “นักลงทุนต่างชาติ” เข้ามาลงทุนประกอบธุรกิจแล้ว 7 หมื่นล้านบาท
วันจันทร์ที่ 5 กันยายน 2565
ไทยยังเนื้อหอม! 7 เดือนแรกปี 65 “นักลงทุนต่างชาติ” เข้ามาลงทุนประกอบธุรกิจแล้ว 7 หมื่นล้านบาท
.....
กระทรวงพาณิชย์เผยว่าตั้งแต่เดือน ม.ค. - ก.ค. 65 ประเทศไทยได้อนุญาตให้คนต่างชาติเข้ามาลงทุนประกอบธุรกิจในประเทศไทยแล้ว 323 ราย คิดเป็นเงินลงทุนรวม 73,635 ล้านบาท โดยเป็นนักลงทุนจากประเทศญี่ปุ่น สิงคโปร์ สหรัฐอเมริกา ฮ่องกง และจีน ตามลําดับ
.
จากการลงทุนดังกล่าว ทําให้เกิดการจ้างงานคนไทยกว่า 3,308 คน และเมื่อเปรียบเทียบกับปี 64 ในช่วงเวลาเดียวกันพบว่า ยอดการลงทุนจากนักลงทุนต่างชาติเพิ่มราว 28,925 ล้านบาท
.
ขณะที่การลงทุนของนักลงทุนต่างชาติในพื้นที่ EEC คิดเป็นร้อยละ 18 ของจํานวนนักลงทุนทั้งหมดใน 7 เดือนนี้ และมีเงินลงทุนกว่า 3 หมื่นล้านบาท ทั้งนี้ รัฐบาลได้เตรียมความพร้อมในด้านต่าง ๆ เพื่อรองรับการลงทุนของนักลงทุนต่างชาติที่จะเพิ่มขึ้นในอนาคต และเร่งการก่อสร้างระบบโครงสร้างพื้นฐานให้แล้วเสร็จตามแผน เพื่อก้าวไปสู่การเป็นศูนย์กลางการลงทุนของภูมิภาค
.
อ่านเพิ่มเติม คลิกhttps://www.thaigov.go.th/news/contents/details/58725
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.เกษตรฯ ติดตามโครงการบรรเทาอุทกภัยอำเภอหาดใหญ่ (ระยะที่ 2) จังหวัดสงขลา
วันจันทร์ที่ 31 ตุลาคม 2565
รมว.เกษตรฯ ติดตามโครงการบรรเทาอุทกภัยอําเภอหาดใหญ่ (ระยะที่ 2) จังหวัดสงขลา
รมว.เกษตรฯ ติดตามโครงการบรรเทาอุทกภัยอําเภอหาดใหญ่ (ระยะที่ 2) จังหวัดสงขลา สามารถระบายน้ําร่วมกับคลองอู่ตะเภาได้สูงสุด ประมาณ 1,665 ลูกบาศก์เมตรต่อวินาที มั่นใจใช้ป้องกันและบรรเทาปัญหาอุทกภัยให้กับราษฎรในพื้นที่อําเภอหาดใหญ่และพื้นที่ใกล้เคียงได้
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ลงพื้นที่ติดตามสถานการณ์น้ําและการบริหารจัดการน้ําในจังหวัดสงขลา ณ สถานีสูบน้ําบางหยี โครงการบรรเทาอุทกภัยหาดใหญ่ (ระยะที่ 2) อ.บางกล่ํา จ.สงขลา ซึ่งโครงการดังกล่าว เป็นโครงการที่มีความสําคัญในการแก้ไขปัญหาอุทกภัยในพื้นที่อําเภอหาดใหญ่ ตลอดหลายปีที่ผ่านมา ซึ่งอําเภอหาดใหญ่และพื้นที่ใกล้เคียงในจังหวัดสงขลา ต้องประสบกับปัญหาอุทกภัยอยู่บ่อยครั้ง สร้างความเสียหายให้กับชีวิตและทรัพย์สินของพี่น้องประชาชนในพื้นที่เป็นอย่างมาก นับตั้งแต่ปี 2531 มูลค่าความเสียหายประมาณ 4,000 ล้านบาท ปี 2543 มูลค่าความเสียหายประมาณ 14,000 ล้านบาท และในปี 2553 มูลค่าความเสียหายประมาณ 10,490 ล้านบาท เมื่อรวมมูลค่าความเสียหายที่เกิดขึ้นกับเขตพื้นที่เศรษฐกิจที่ได้รับผลกระทบจากเหตุอุทกภัยในจังหวัดสงขลา คิดเป็นมูลค่าความเสียหายรวมหลายหมื่นล้านบาท
กระทรวงเกษตรฯ โดยกรมชลประทานจึงได้พิจารณาดําเนินโครงการบรรเทาอุทกภัยอําเภอหาดใหญ่ (ระยะที่ 2) ขึ้น เพื่อแก้ไขปัญหาอุทกภัยอําเภอหาดใหญ่ โดยการปรับปรุงคลองระบายน้ํา ร.1 ประกอบด้วย การขยายก้นคลองจากเดิม 24 ม. เป็น 70 ม. ลึก 7 ม. ความยาว 20.937 กม. ก่อสร้างประตูระบายน้ําหน้าควน 2 แบบบานโค้งขนาด 12.50 x 7.50 เมตร จํานวน 3 ช่อง ก่อสร้างประตูระบายน้ําบางหยี 2 แบบบานตรงขนาด 6 x 6 เมตร จํานวน 8 ช่อง และก่อสร้างสถานีสูบน้ําบางหยีพร้อมติดตั้งเครื่องสูบน้ําขนาด 15 ลบ.ม./วินาที จํานวน 6 เครื่อง รวมอัตราการสูบน้ําสูงสุด 90 ลบ.ม./วินาที ทําให้สามารถเพิ่มประสิทธิภาพการระบายน้ําจากเดิมที่สามารถระบายน้ําได้ 465 ลูกบาศก์เมตรต่อวินาที เพิ่มเป็น 1,200 ลูกบาศก์เมตรต่อวินาที และเมื่อระบายน้ําร่วมกับคลองอู่ตะเภาในอัตรา 465 ลูกบาศก์เมตรต่อวินาที จะสามารถเพิ่มศักยภาพในการระบายน้ําได้สูงสุดรวมกันประมาณ 1,665 ลูกบาศก์เมตรต่อวินาที รวมทั้งยังเป็นแหล่งน้ําสํารองในช่วงฤดูแล้งประมาณ 5.00 ล้าน ลบ.ม. ด้วย
ทั้งนี้ ความก้าวหน้าของงานก่อสร้างปรับปรุงคลองระบายน้ํา ร.1 พร้อมอาคารประกอบ โครงการบรรเทาอุทกภัยอําเภอหาดใหญ่ (ระยะที่ 2) มีความคืบหน้าไปแล้วกว่า 99.32% เหลือแค่ในส่วนของงานราดยางถนนบนคันคลองที่อยู่ระหว่างดําเนินการก่อสร้าง ซึ่งไม่มีผลกระทบต่อการระบายน้ํา ปัจจุบันคลองระบายน้ํา ร.1 มีศักยภาพในการระบายน้ําได้สูงสุด 1,200 ลูกบาศก์เมตรต่อวินาทีตามเป้าหมายที่วางไว้ จึงมั่นใจได้ว่าในช่วงฤดูฝนของปี 2565 โครงการบรรเทาอุทกภัยอําเภอหาดใหญ่ (ระยะที่ 2) จังหวัดสงขลา จะสามารถใช้ป้องกันและบรรเทาปัญหาอุทกภัยให้กับราษฎรในพื้นที่อําเภอหาดใหญ่และพื้นที่ใกล้เคียงได้เป็นอย่างเต็มประสิทธิภาพ
รัฐบาลไทย-ข่าวทำเนียบรัฐบาล-กรมเจ้าท่า ช่วยประชาชนผู้ประสบอุทกภัยในจังหวัดสตูล ร่วมกับกรมทางหลวงชนบท
วันอังคารที่ 18 ตุลาคม 2565
กรมเจ้าท่า ช่วยประชาชนผู้ประสบอุทกภัยในจังหวัดสตูล ร่วมกับกรมทางหลวงชนบท
...
“กรมเจ้าท่า” รุดช่วยประชาชนผู้ประสบอุทกภัยในจังหวัดสตูล ร่วมกับกรมทางหลวงชนบท
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า วันนี้ (18 ตุลาคม 2565) ตนได้สั่งการให้สํานักงานสาขาสตูล เร่งนํากําลังเจ้าหน้าที่พร้อมด้วยเรือ ตลอดจนอุปกรณ์ที่จําเป็นรุดช่วยเหลือประชาชน กรณีเกิดอุทกภัยน้ําท่วมฉับพลันน้ําป่าไหลหลาก บริเวณพื้นที่ ต.ปาล์มพัฒนา อ.มะนัง จ.สตูล โดยปริมาณฝนตกหนักสะสมมาตั้งแต่วันที่ 16 ตุลาคม 2565 ที่ผ่านมา จึงเกิดน้ําท่วมและล้นตลิ่งคลองลําโลน คลองมะนัง คลองการะเกด ทําให้ประชาชนได้รับความเดือดร้อน และเสียหายชุมชนริมน้ํา ริมคลอง และสวนไร่น้ําท่วม การเดินทางได้รับความลําบาก
โดยนายหิรัญวัตติ์ สืบกระพันธ์ ผู้อํานวยการสํานักงานสาขาสตูล พร้อมเจ้าหน้าที่ นํารถตรวจการณ์ 2 คัน และอุปกรณ์เรือเล็กของเจ็ทสกี และเชือก เสื้อชูชีพ พร้อมน้ําดื่มจํานวน 50 โหล เข้าทําการช่วยเหลือเบื้องต้น และประสานงานกับสํานักพัฒนาบํารุงร่องน้ําที่ 4 สงขลา นําเรือพระทานราชทาน กรมเจ้าท่า จํานวน 2 ลํา มาส่งมอบช่วยเหลือในวันนี้ช่วงเวลา 15.00 น
ทั้งนี้ ตรวจสอบระดับน้ําในคลอง และไม่พบสิ่งกีดขวางทางน้ําแต่อย่างใด พร้อมได้มอบน้ําดื่มแก่ประชาชนผู้เดือนร้อน จํานวน 16 โหล และประสานงานทางหลวงชนบทสตูล และจังหวัดสตูล ในการบูรณาการช่วยเหลือผู้ประสบภัยน้ําท่วมจังหวัดสตูลด้วยแล้ว
สําหรับการช่วยเหลือประชาชนที่ประสบอุทกภัยเป็นนโยบายของรัฐมนตรีว่าการกระทรวงคมนาคม นายศักดิ์สยาม ชิดขอบ และรัฐมนตรีช่วยว่าการกระทรวงคมนาคม นายอธิรัฐ รัตนเศรษฐ ในการบูรณาการทรัพยากรของกระทรวงคมนาคมให้ได้รับความช่วยเหลือและบรรเทาความเดือดร้อนของประชาชน
รัฐบาลไทย-ข่าวทำเนียบรัฐบาล-รมว.เฮ้ง ห่วงใย ส่ง 'เลขารัฐมนตรี' มอบถุงยังชีพช่วยผู้ประสบภัยน้ำท่วม จ.ชลบุรี
วันอาทิตย์ที่ 11 กันยายน 2565
รมว.เฮ้ง ห่วงใย ส่ง 'เลขารัฐมนตรี' มอบถุงยังชีพช่วยผู้ประสบภัยน้ําท่วม จ.ชลบุรี
...
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน ลงพื้นที่นําถุงยังชีพเครื่องอุปโภคบริโภค เช่น ข้าวสาร น้ําดื่ม บะหมี่กึ่งสําเร็จรูป และของใช้ที่จําเป็นไปมอบให้แก่ชาวบ้านผู้ได้รับผลกระทบจากอุทกภัยในพื้นที่หมู่ที่ 1 และหมู่ที่ 4 ต.เหมือง อ.เมือง จ.ชลบุรี จํานวน 400 ครัวเรือน เพื่อบรรเทาความเดือดร้อนในเบื้องต้น โดยมี หน่วยงานในสังกัดกระทรวงแรงงานจังหวัดชลบุรี และเทศบาลตําบลเหมือง ร่วมมอบถุงยังชีพด้วย นอกจากนี้ กระทรวงแรงงาน โดยสถาบันพัฒนาฝีมือแรงงาน 3 ชลบุรี ได้ส่งเจ้าหน้าที่มาให้บริการซ่อมแซมเครื่องใช้ไฟฟ้าและรถจักรยานยนต์ที่พังเสียหายจากอุทกภัย เพื่อลดรายจ่ายของประชาชนที่อุปกรณ์ไฟฟ้าได้รับความเสียหาย
นายสุเทพ กล่าวว่า ตามที่มีร่องมรสุมพัดผ่าน ทําให้เกิดฝนตกหนักถึงหนักมากบางพื้นที่ ส่งผลให้เกิดน้ําท่วมฉับพลัน น้ําป่าไหลหลาก น้ําล้นตลิ่ง บ้านเรือนประชาชนและพื้นที่ทางการเกษตรได้รับผลกระทบเสียหายเป็นวงกว้างนั้น ท่าน พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ได้มีความห่วงใยต่อสถานการณ์ดังกล่าว จึงได้กําชับให้ทุกภาคส่วนบูรณาการความช่วยเหลือเพื่อบรรเทาความเดือดร้อนแก่ผู้ประสบอุกทกภัย ซึ่งในส่วนของกระทรวงแรงงาน ท่านสุชาติ ชมกลิ่น ได้มีความห่วงใยพี่น้องแรงงาน ลูกจ้าง ผู้ประกันตน และประชาชนทั่วไปที่ได้รับผลกระทบ ในวันนี้ ท่านรัฐมนตรีสุชาติ จึงได้มอบหมายให้ผมลงพื้นที่นําทีมหน่วยงานในสังกัดกระทรวงแรงงานจังหวัดชลบุรี ร่วมกับเจ้าหน้าที่เทศบาลตําบลเหมือง นําถุงยังชีพมามอบให้กับพี่น้องประชาชนในพื้นที่ที่ได้รับผลกระทบเพื่อบรรเทาความเดือดร้อนในเบื้องต้น
นายสุเทพ ยังกล่าวถึง มาตรการช่วยเหลือผู้ประสบอุทกภัยของกระทรวงแรงงานในระยะฟื้นฟูภายหลังน้ําลด ว่า กระทรวงแรงงานจะมีการออกประกาศขอความร่วมมือจากสถานประกอบการ ให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับเกี่ยวกับการทํางาน ให้บริการจัดหางานและส่งเสริมการประกอบอาชีพ โครงการจ้างงานเร่งด่วนและพัฒนาทักษะฝีมือ โดยสนับสนุนค่าตอบแทน รวมถึงวัสดุอุปกรณ์ฝึกอาชีพ เพื่อให้ประชาชนมีรายได้อย่างต่อเนื่อง สามารถดํารงชีพได้หลังจากน้ําลดและรอการฟื้นฟูจัดหน่วยให้บริการซ่อมอุปกรณ์เครื่องใช้ไฟฟ้า และเครื่องยนต์เล็กเพื่อการเกษตร เพื่อลดรายจ่ายของประชาชนที่อุปกรณ์ไฟฟ้าได้รับความเสียหาย รวมถึงตรวจสอบความปลอดภัยของสายไฟภายในบ้าน ดูแลสิทธิประโยชน์ให้แก่ผู้ประสบภัย ทั้งในเรื่องสิทธิประกันสังคม สิทธิตามกฎหมายคุ้มครองแรงงานภายหลังน้ําลด จัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบ เป็นต้น
รัฐบาลไทย-ข่าวทำเนียบรัฐบาล-รมว. อว. และคณะเยี่ยมชมสถานที่ก่อสร้างท้องฟ้าจำลองและหอดูดาวแห่งชาติลาว
วันพุธที่ 7 กันยายน 2565
รมว. อว. และคณะเยี่ยมชมสถานที่ก่อสร้างท้องฟ้าจําลองและหอดูดาวแห่งชาติลาว
รมว. อว. และคณะเยี่ยมชมสถานที่ก่อสร้างท้องฟ้าจําลองและหอดูดาวแห่งชาติลาว
28 สิงหาคม 2565 ณ บ้านห้วยโค้ง เมืองแก้วอุดม แขวงเวียงจันทน์ ศาสตราจารย์พิเศษ ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมคณะผู้บริหารหน่วยงานของกระทรวงการอุดมศึกษาฯ ได้เดินทางเข้าเยี่ยมชมสถานที่ก่อสร้างท้องฟ้าจําลองและหอดูดาวแห่งชาติลาว ณ บ้านห้วยโค้ง เมืองแก้วอุดม แขวงเวียงจันทน์ โดยท่านปริญญาเอก สุลิอุดง สูนดาลา รองรัฐมนตรีกระทรวงศึกษาธิการและกีฬา สปป.ลาว ท่านคําพัน สิดทิดําพา เจ้าแขวงเวียงจันทน์ นายพูวง สุยะวง ประธานบริษัท Atlantic International Group จํากัด และคณะผู้บริหารจาก สปป.ลาว ร่วมให้การต้อนรับ
ในโอกาสนี้ ศาสตราจารย์พิเศษ ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ได้มอบสื่อดาราศาสตร์ที่จัดทําโดยสถาบันวิจัยดาราศาสตร์แห่งชาติให้แก่กระทรวงศึกษาธิการและกีฬา สปป. ลาว อาทิ คู่มือกล้องโทรทรรศน์วิทยุ คู่มือภารกิจสู่ดวงจันทร์ คู่มือระบบสุริยะ โมเดลทรงกลมท้องฟ้า เพื่อให้ฝ่ายลาวใช้เป็นสื่อในการส่งเสริมการเรียนรู้ด้านวิทยาศาสตร์และดาราศาสตร์ให้แก่นักเรียน นักศึกษา และประชาชนของลาวต่อไป
ศูนย์ท้องฟ้าจําลองและหอดูดาวแห่งชาติลาวแห่งนี้มีกําหนดสร้างเสร็จในอีก 3 เดือน และคาดว่าจะเป็นสถานที่เรียนรู้ที่สําคัญของลาวในด้านการศึกษาวิทยาศาสตร์และดาราศาสตร์ ซึ่งจะก่อให้เกิดการเรียนรู้อย่างยั่งยืน สร้างแรงบันดาลใจใฝ่รู้วิทยาศาสตร์และเทคโนโลยีแก่เยาวชน สร้างบุคลากรและกําลังคนที่จะช่วยพัฒนาและยกระดับวงการดาราศาสตร์ในระดับชาติและภูมิภาคเอเชียตะวันออกเฉียงใต้ให้เจริญรุดหน้ามากยิ่งขึ้น
รัฐบาลไทย-ข่าวทำเนียบรัฐบาล-ปลัด สธ. เปิดอาคาร 60 ปี อายุรกรรม รพ.มหาราชนครราชสีมา รองรับการดูแลประชาชนในพื้นที่และใกล้เคียง
วันศุกร์ที่ 9 กันยายน 2565
ปลัด สธ. เปิดอาคาร 60 ปี อายุรกรรม รพ.มหาราชนครราชสีมา รองรับการดูแลประชาชนในพื้นที่และใกล้เคียง
ปลัดกระทรวงสาธารณสุข เปิดอาคาร 60 ปี อายุรกรรม โรงพยาบาลมหาราชนครราชสีมา รองรับผู้ป่วยในแผนกอายุรกรรมได้ 596 เตียง ดูแลประชาชนในพื้นที่และใกล้เคียงให้ได้รับการบริการที่มีคุณภาพ ลดความแออัด ลดระยะเวลารอคอย ลดการส่งต่อไปยังโรงพยาบาลใหญ่ในกรุงเทพมหานคร
วันนี้ (9 กันยายน 2565) ที่โรงพยาบาลมหาราชนครราชสีมา นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยคณะผู้บริหาร ร่วมเปิดอาคาร 60 ปี อายุรกรรม โรงพยาบาลมหาราชนครราชสีมา และกล่าวว่า โรงพยาบาลมหาราชนครราชสีมามีศักยภาพเทียบเท่ากับโรงพยาบาลของโรงเรียนแพทย์ มีบุคลากรเชี่ยวชาญทุกสาขา พร้อมเครื่องมือ อุปกรณ์ทางการแพทย์และเทคโนโลยีที่ทันสมัย ให้บริการทั้งการส่งเสริมสุขภาพการป้องกันและควบคุมโรค การรักษาพยาบาลและการฟื้นฟูสภาพ ตลอดจนการให้บริการสาธารณสุขขั้นพื้นฐานในพื้นที่รับผิดชอบ และยังร่วมผลิตและฝึกอบรมบุคลากรทางการแพทย์และสาธารณสุข นอกจากนี้ ยังเป็นศูนย์ดูแลรับส่งต่อผู้ป่วยในเขตสุขภาพที่ 9 ได้แก่ นครราชสีมา สุรินทร์ บุรีรัมย์ ชัยภูมิ และจังหวัดใกล้เคียง และเป็นศูนย์เชี่ยวชาญด้านอุบัติเหตุและฉุกเฉิน โรคหัวใจและหลอดเลือด มะเร็ง หลอดเลือดสมอง ทารกแรกเกิด ปลูกถ่ายอวัยวะ ทําให้มีผู้รับบริการจํานวนมาก จึงจําเป็นต้องมีการขยายพื้นที่เพื่อรองรับการดูแลประชาชนทั้งในพื้นที่และใกล้เคียง
โดยอาคาร 60 ปี อายุรกรรม เป็นอาคารพักฟื้นผู้ป่วย 8 ชั้น พื้นที่ใช้สอยประมาณ 22,766 ตารางเมตรรองรับได้ 596 เตียง ก่อสร้างแล้วเสร็จและเปิดใช้งานเมื่อเดือนสิงหาคม 2565 ภายในประกอบด้วย หอผู้ป่วยสังเกตอาการหอผู้ป่วยอายุรกรรมหญิง หอผู้ป่วยอายุรกรรมชาย หอผู้ป่วยหนักอายุรกรรม หอผู้ป่วยโรคหลอดเลือดสมองเฉียบพลัน หอผู้ป่วยหนักระบบทางเดินหายใจ หอผู้ป่วยโลหิตวิทยาและปลูกถ่ายไขกระดูก หอผู้ป่วยเคมีบําบัดและปลูกถ่ายอวัยวะ หอผู้ป่วยอุรเวชช์ หอผู้ป่วยพิเศษ งานเทคนิคการแพทย์และพยาธิวิทยาคลินิก งานเภสัชกรรม ห้องเอกซเรย์ และงานสนับสนุนต่างๆ ซึ่งจะช่วยเพิ่มศักยภาพและคุณภาพบริการของโรงพยาบาลให้ดียิ่งขึ้นโดยเฉพาะงานอายุรกรรมที่ให้บริการได้หลากหลายสาขามากขึ้น ช่วยให้ประชาชนได้รับความสะดวก ลดความแออัด ลดระยะเวลารอคอย และลดการส่งต่อไปยังโรงพยาบาลใหญ่ในกรุงเทพมหานคร
********************************** 9 กันยายน 2565
รัฐบาลไทย-ข่าวทำเนียบรัฐบาล-เริ่มแล้ววันนี้! ผู้ป่วยโควิด-19 รับ “ยาต้านไวรัส” ได้ที่ร้านขายยา ย้ำจ่ายตามใบสั่งแพทย์เท่านั้น เตือนประชาชนอย่าซื้อทานเอง เสี่ยงใช้ยาผิดวิธี
วันพฤหัสบดีที่ 1 กันยายน 2565
เริ่มแล้ววันนี้! ผู้ป่วยโควิด-19 รับ “ยาต้านไวรัส” ได้ที่ร้านขายยา ย้ําจ่ายตามใบสั่งแพทย์เท่านั้น เตือนประชาชนอย่าซื้อทานเอง เสี่ยงใช้ยาผิดวิธี
.....
นายอนุทิน ชาญวีรกูล รองนายกรัฐมนตรี และ รมว.สธ. ย้ําผู้ประกอบการร้านขายยาทุกแห่ง จ่ายยาต้านไวรัสโควิด-19 ทั้งฟาวิพิราเวียร์ โมลนูพิราเวียร์ หรือแพกซ์โลวิด ให้แก่ผู้ป่วยโควิด-19 ได้ เฉพาะในกรณีที่ผู้ป่วยมีใบสั่งแพทย์มาแสดงต่อเภสัชกรเท่านั้น เนื่องจากยาต้านไวรัสไม่ใช่ยาสามัญทั่วไป ต้องควบคุมการใช้และไม่จําเป็นที่ผู้ป่วยโควิด-19 ทุกคนจะต้องทานยาต้านไวรัส โดยแพทย์จะเป็นผู้วินิจฉัยการใช้ยาให้เหมาะกับอาการของผู้ป่วยแต่ละราย
.
พร้อมกําชับสํานักงานอาหารและยา และสาธารณสุขจังหวัดทุกจังหวัด ติดตามการบันทึกข้อมูลการจ่ายยาต้านไวรัสของร้านขายยาและตรวจสอบอย่างเคร่งครัด ทั้งนี้ การเพิ่มช่องทางจ่ายยาโควิด-19 ที่ร้านขายยาตั้งแต่วันที่ 1 ก.ย. 65 เป็นต้นไป เพื่ออํานวยความสะดวกประชาชน ขอประชาชนอย่าหาซื้อยารับประทานเองโดยไม่มีแพทย์แนะนํา เพราะมีความเสี่ยงอาจได้ยาปลอม และใช้ยาไม่สอดคล้องกับอาการ
.
อ่านเพิ่มเติม คลิก >>https://www.thaigov.go.th/news/contents/details/58687
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​Govt to accelerate infrastructure development in all aspects
วันอังคารที่ 18 ตุลาคม 2565
​Govt to accelerate infrastructure development in all aspects
​Govt to accelerate infrastructure development in all aspects
October 18, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has placed importance on infrastructure development in all aspects. The Government, through Ministry of Transport (Aeronautical Radio of Thailand), has recently signed a Memorandum of Agreement (MOA) with PTT Public Company Limited and AI and Robotics Ventures, Co., Ltd. on Unmanned Aircraft System (UAS) Flight Operations and Fleet Management Pilot Project, for the development and data linkage of UAS Flight Operations and Fleet Management application with Unmanned Aircraft System Traffic Management (UTM). This pilot project will be implemented in Rayong’s Wangchan Valley, and will later be expanded to other areas, both domestically and internationally. The implementation of Pilot Project for Unmanned Aircraft System (UAS) Flight Operations and Fleet Management will contribute to the development of S-Curve industries and national economic growth in a sustainable manner.
According to the Government Spokesperson, the Government also expedites digital infrastructure development. The goal is to make Thailand a smart country. Representatives of Ministry of Digital Economy and Society have attended ASEAN Digital Senior Officials' Meeting (ADGSOM) and ASEAN Telecommunication Regulators Council (ATRC), which are held annually, to discuss and push forward key outcomes of related ASEAN meetings, and follow up on the implementations under the ASEAN Digital Master Plan 2025. 2022 ADGSOM and ATRC have placed great importance on accelerating the development of secure, equitable, inclusive and sustainable digital economy, preparing ASEAN for inclusive digital transformation, and planing for digital cooperation between ASEAN and Dialogue Partners in 2023, among others.
รัฐบาลไทย-ข่าวทำเนียบรัฐบาล-รมช.สธ.ร่วมพิธีบำเพ็ญกุศลและทำบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 13 ตุลาคม 2565
รมช.สธ.ร่วมพิธีบําเพ็ญกุศลและทําบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รมช.สธ.ร่วมพิธีบําเพ็ญกุศลและทําบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมภริยา ร่วมพิธีบําเพ็ญกุศลและทําบุญตักบาตร เนื่องในวันคล้ายวันสวรรคตสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธาน ณ ทําเนียบรัฐบาล
****************13 ตุลาคม 2565
รัฐบาลไทย-ข่าวทำเนียบรัฐบาล-รัฐบาลชื่นชม ศิลปินไทยคนแรก “ฝน วีระสุนทร” ได้เป็นผู้กำกับร่วมในภาพยนตร์แอนิเมชันชื่อดัง “Wish”  สร้างชื่อเสียงให้ประเทศไทยในวงการภาพยนตร์ระดับโลก
วันอาทิตย์ที่ 18 กันยายน 2565
รัฐบาลชื่นชม ศิลปินไทยคนแรก “ฝน วีระสุนทร” ได้เป็นผู้กํากับร่วมในภาพยนตร์แอนิเมชันชื่อดัง “Wish”  สร้างชื่อเสียงให้ประเทศไทยในวงการภาพยนตร์ระดับโลก
รัฐบาลชื่นชม ศิลปินไทยคนแรก “ฝน วีระสุนทร” ได้เป็นผู้กํากับร่วมในภาพยนตร์แอนิเมชันชื่อดัง “Wish”  สร้างชื่อเสียงให้ประเทศไทยในวงการภาพยนตร์ระดับโลก
วันที่​ 18​ กันยายน​ 2565​ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า รัฐบาลชื่นชมและแสดงความยินดีกับ “ฝน วีระสุนทร” ในฐานะศิลปินชาวไทยคนแรกที่ได้เป็นผู้กํากับร่วมในภาพยนตร์แอนิเมชันเรื่อง “Wish” หรือในชื่อไทยว่า “พรมหัศจรรย์” ของ Walt Disney Animation Studios สตูดิโอชื่อดังแห่งฮอลลีวูด ถือเป็นผู้ที่ร่วมสร้างชื่อเสียงให้แก่ประเทศไทยในวงการภาพยนตร์ระดับโลก โฆษกประจําสํานักนายกรัฐมนตรี กล่าวเพิ่มเติมว่า เมื่อวันที่ 9 กันยายน 2565 ที่ผ่านมา ในงาน D23 Expo 2022 ดิสนีย์ได้ประกาศโปรเจ็กต์ เรื่อง “Wish” ในโอกาสฉลองครบรอบ 100 ปีของสตูดิโอ และมีชื่อชาวไทย “ฝน วีระสุนทร” เป็นผู้กํากับร่วมภาพยนตร์แอนิเมชันของดิสนีย์เป็นครั้งแรก ร่วมกับ คริส บัค (Chris Buck) ผู้กํากับชื่อดังชาวอเมริกัน โดยภาพยนตร์แอนิเมชัน Wish มีกําหนดเข้าฉายในโรงภาพยนตร์ช่วงเดือนพฤศจิกายน 2566 นอกจากนี้ เมื่อวันที่ 13 กันยายน 2565 ทางเพจเฟซบุ๊กของสถานเอกอัครราชทูตสหรัฐอเมริกาประจําประเทศไทย (U.S. Embassy Bangkok) ได้โพสข้อความแสดงความยินดีในโอกาสดังกล่าว โดยระบุว่า ฝน วีระสุนทร เป็นศิลปินชาวไทยคนแรกที่จะเป็นผู้กํากับร่วมในภาพยนตร์แอนิเมชันของดิสนีย์ พร้อมทั้งได้ชื่นชมในความสามารถอันโดดเด่น ทั้งนี้ “ฝน วีระสุนทร” มีผลงานโดดเด่นมากมายในฐานะ Story Artist ให้กับแอนิเมชันของดิสนีย์หลายเรื่อง ได้แก่ Zootopia (2016), Ralph Breaks the Internet (2018), Frozen (2013), และ Moana (2016) รวมทั้งทําหน้าที่หัวหน้าฝ่ายเรื่องราวและทีมนักวาดเรื่องราว (Head of Story) ใน Raya and the Last Dragon (2021) “รัฐบาลชื่นชมในศักยภาพของศิลปินไทย ที่มีความสามารถไม่แพ้ชาติใดในโลก สร้างความภาคภูมิใจให้กับชาวไทยทั้งประเทศ รวมทั้งสร้างชื่อเสียงให้กับประเทศไทยในวงการภาพยนตร์ระดับโลก ทั้งนี้ รัฐบาลพร้อมสนับสนุนและผลักดันชาวไทยให้มีโอกาสไปร่วมสร้างผลงานและชื่อเสียงในระดับโลกมากขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-Govt continues to promote gender equality and women’s empowerment
วันพุธที่ 28 กันยายน 2565
Govt continues to promote gender equality and women’s empowerment
Govt continues to promote gender equality and women’s empowerment
September 28, 2022, Deputy Government Spokesperson Ratchada Thanadirek disclosed that the cabinet, in its meeting on September 27, has made approval in principle to the Joint Statement of the ASEAN - U.S. Ministerial Dialogue on Gender Equality and Women's Empowerment, to be held on September 29, 2022 via a teleconference. This is as proposed by Ministry of Social Development and Human Security.
The draft Joint Statement of the ASEAN - U.S. Ministerial Dialogue on Gender Equality and Women's Empowerment prescribes: 1) the importance of gender equality, women’s empowerment, related international laws, and eradication of violence against women and children; 2) promotion of women’s economic security and entrepreneurship, and their participation in the ASEAN workforce and market; 3) implementation according to the ASEAN Gender Mainstreaming Strategic Framework (2021-2025), ASEAN Committee on Women’s roadmap, and other related ASEAN frameworks; 4) building of conducive and safe environment for women’s economic empowerment and investment; and 5) the importance to eliminate gender violence.
รัฐบาลไทย-ข่าวทำเนียบรัฐบาล-ก.แรงงาน จัดคอร์สฝึกฟรี ทำงานอย่างมือโปรด้วย Google App
วันอังคารที่ 13 กันยายน 2565
ก.แรงงาน จัดคอร์สฝึกฟรี ทํางานอย่างมือโปรด้วย Google App
กรมพัฒนาฝีมือแรงงาน กระทรวงแรงงาน จัดอบรมการใช้ Google App ช่วยการทํางานอย่างมืออาชีพ อบรมฟรีผ่าน DSD Online Training  เพิ่มทักษะดิจิทัลการบริหารจัดการข้อมูลองค์กร ภายใต้แนวคิด เปิดกว้าง สร้างโอกาส ต่อยอดอย่างยั่งยืน